Συνοπτική μελέτη ενός επεισοδίου καύσωνα στην Ελλάδα και της επίδρασης του στο επιφανειακό όζον: Αξιολόγηση των προγνώσεων του επιφανειακού όζοντος από το παγκόσμιο και το περιοχικό προγνωστικό σύστημα μοντέλων CAMS.
Creators: name: Βουρδάνου, Βασιλική Αναστάσιου
Publisher: name: Aristotle University of Thessaloniki
Year: 2024
Subjects: Καύσωνας
Επιφανειακό όζον
CAMS
Αξιολόγηση προγνώσεων
Heatwave
Surface ozone
Evaluation of forecasts

description: Στην παρούσα εργασία πραγματοποιείται αρχικά συνοπτική ανάλυση ενός έντονου επεισοδίου καύσωνα, που επηρέασε την περιοχή της Ελλάδας στις 28 Ιουλίου του 2021 και είχε διάρκεια 9 ημέρες. Αυτή η μελέτη δείχνει ότι οι ακραίες θερμοκρασίες που καταγράφηκαν στην Ελλάδα οφείλονται στην οριζόντια μεταφορά θερμών αέριων μαζών στην ισοβαρική επιφάνεια των 850 hPa από την Αφρική. Οι επιφανειακές θερμοκρασίες εντάθηκαν μέσω της αδιαβατικής θέρμανσης λόγω καθοδικών κινήσεων, η οποία προέκυψε εξαιτίας της θέσης του υποτροπικού αεροχειμάρρου και της εμφάνισης ενός κέντρου υψηλών υψών στα ανώτερα στρώματα. Σύμφωνα με την ανάλυση που γίνεται, αυτός ο καύσωνας παρουσιάζει τα τυπικά χαρακτηριστικά που εμφανίζουν τέτοια φαινόμενα στην περιοχή της Ανατολικής Μεσογείου. Στη συνέχεια, μελετάται ποια ήταν η επίδραση του καύσωνα αυτού στα επίπεδα ρύπανσης και συγκεκριμένα στο επιφανειακό όζον στην περιοχή μελέτης αλλά και στην ευρύτερη περιοχή. Η διερεύνηση γίνεται μέσω των παγκόσμιων δεδομένων επανάλυσης CAMS (Copernicus Atmosphere Monitoring Service) και των επίγειων παρατηρήσεων. Σύμφωνα με τις παρατηρήσεις αποδεικνύεται ότι υπάρχουν σημαντικές επιδράσεις, όπως στην περιοχή του Θησείου που καταγράφονται συγκεντρώσεις όζοντος οι οποίες φτάνουν τα 104 ppb λόγω των ΝΟx. Σύμφωνα με τα δεδομένα του CAMS global reanalysis φαίνεται ο καύσωνας να επέδρασε σημαντικά στα επίπεδα όζοντος, αλλά οι τιμές είναι αξιοσημείωτα αυξημένες που χρήζουν περαιτέρω διερεύνησης. Τέλος, γίνεται αξιολόγηση των προγνωστικών δεδομένων του επιφανειακού όζοντος από το περιοχικό και από το παγκόσμιο προγνωστικό σύστημα μοντέλων CAMS, ώστε να δειχθεί το επίπεδο προγνωσιμότητας και η απόκλιση τους από την παρατήρηση και τα πεδία reanalysis. Τα δεδομένα που χρησιμοποιούνται για την αξιολόγηση των προγνώσεων είναι εκείνα του παγκόσμιου μοντέλου επανάλυσης CAMS καθώς και επίγειες παρατηρήσεις από τέσσερις σταθμούς της Ελλάδας. Ωστόσο, φαίνεται τα δεδομένα CAMS global reanalysis (με χωρική διακριτοποίηση 0.75ο x 0.75ο) να είναι χρήσιμα χωρικά αλλά να υπάρχει περιορισμός για χρήση σε τοπικό επίπεδο. Τα αποτελέσματα δείχνουν ότι το περιοχικό προγνωστικό μοντέλο CAMS κάνει πολύ καλές προγνώσεις, συμπεριλαμβανομένου του σταθμού της Φινοκαλιάς που -ως μία εξαίρεση- το παγκόσμιο προγνωστικό μοντέλο CAMS προβλέπει καλύτερα, με μικρή απόκλιση, το επιφανειακό Ο3. Γενικότερα, σύμφωνα με τα δεδομένα από όλους τους σταθμούς, την περίοδο που επιδρά η θερμή εισβολή τα σφάλματα γίνονται αισθητά μεγαλύτερα, ιδιαίτερα όσον αφορά το παγκόσμιο μοντέλο πρόγνωσης CAMS.
description: The present study investigates at first a synoptic analysis of a severe heatwave that affected the region of Greece on the 28th of July 2021 and lasted for 9 days. This study shows the extreme temperatures recorded in Greece as a result of heat advection of warm air at 850 hPa from Africa. Due to the location of the subtropical jet stream and the emergence of a high-altitude center in the upper levels, surface temperatures intensified through adiabatic heating from downward motion. According to the analysis, this heatwave has the typical characteristics that show such phenomena in the Eastern Mediterranean region. Following this, it is being studied, what the effect of this heatwave was regarding pollution levels and specifically on the surface ozone in Greece and the surrounding countries. The investigation is done through CAMS (Copernicus Atmosphere Monitoring Service) global reanalysis data and ground observations. According to these observations, there seems to be significant effects as is in the area of Thissio where ozone concentrations are recorded to reach 104 ppb due to NOx. Also, the CAMS reanalysis data show an effect on ozone levels although the ozone values there notably elevated and they need further investigation. Finally, the forecast data of the surface ozone, of the regional and global CAMS forecasting model systems, are evaluated to show their level of predictability and their deviations from observations and reanalysis data. The data used to evaluate the CAMS forecast systems are those of the CAMS global reanalysis dataset as well as ground observations from four stations in Greece. However, it appears that CAMS global reanalysis data (0.75ο x 0.75ο) are useful spatially but show limitations at local-scale use. The results show that, the regional CAMS forecast model system forecasts very well all stations including Finokalia, in which -as an exception- the global CAMS forecast model system forecasts the surface ozone better. Generally, according to the data from all stations, during the warm invasion, the errors become noticeably larger especially for the CAMS global forecast model system.